7. Socialtilsynets tilsyn på handicap- og psykiatriområdet (Åben)
Tidl. politisk behandling  
Forventet sagsgang
Høring, SS-U, ØK, BY
Lovgrundlag
Socialtilsynsloven
SAGENS INDHOLD
Byrådet skal i denne sag tage stilling til de tilsyn, som socialtilsynet har ført med henholdsvis [adresse] 
Rusmiddelcenter, Botilbud Handicap Hadsten ([adresse]) og Botilbud Handicap Elbæk (Elbæk) i august 
og september 2020. Sagen har været i høring hos Handicaprådet forud for den politiske behandling. De 
endelige tilsynsrapporter er modtaget henholdsvis 27. november 2020, 26. november 2020 og 1. december 
2020. 
Bilaget ”Tilsynsbeskrivelse, socialtilsynet” beskriver i hovedtræk tilsynsrapportens opbygning og 
terminologi. Socialtilsynet beslutter før hvert tilsyn, hvorvidt tilbuddet skal vurderes ud fra samtlige temaer, 
kriterier og indikatorer eller blot nogle af disse.
Tilsyn med [adresse]
Konklusionerne vedrørende [adresse] er positive. Socialtilsynet har ikke fundet anledning 
til at komme med opmærksomhedspunkter eller udviklingspunkter. Tilbuddet har fastholdt sin godkendelse 
(regodkendt).
Ved tilsynet med [adresse] har socialtilsynet valgt at fokusere på temaerne:

Målgruppe, metoder og resultater (kriterium 3, indikator 3b)

Sundhed og trivsel (kriterium 5, indikator 5a og 5c)

Organisation og ledelse (kriterium 8 og 9, indikator 8a-8b og 9b-9c)

Fysiske rammer (kriterium 14, indikator 14a-14b).
I forhold til temaet ”Organisation og ledelse” vurderer socialtilsynet, at tilbuddet har haft manglende 
kontinuitet i ledelsen, idet afdelingslederen har haft orlov, og der tidligere har været et skift i ledelsen.  
Tilsyn med [adresse]
Konklusionerne vedrørende [adresse] er positive. Socialtilsynet har ikke fundet anledning til at komme 
med opmærksomhedspunkter eller udviklingspunkter. Tilbuddet har fastholdt sin godkendelse 
(regodkendt).
Ved tilsynet med [adresse] har socialtilsynet valgt at fokusere på temaerne:

Målgruppe, metoder og resultater (kriterium 3, indikator 3a-3d)

Sundhed og trivsel (kriterium 4-7, indikator 4a-4b, 5a, 6a-6b og 7a)

Organisation og ledelse (kriterium 8, indikator 8a)

Kompetencer (kriterium 10, indikator 10a-10b).
I forhold til temaet ”Organisation og ledelse” vurderer socialtilsynet, at tilbuddet generelt forebygger 
magtanvendelser. Tilsynet vurderer samtidig, at medarbejderne ikke har fuldt kendskab til de ændrede 
regler om magtanvendelse, som trådte i kraft 1. januar 2020. 
Byråd
23-03-2021 19:00
Sagsnr. MOD-2020-00241
DokID: 
Sagsbehandler: Mathilde Bruun 
Nanna Olesen (tinj)
Tilsyn med Jonas Mikkelsen
Konklusionerne vedrørende Jonas Mikkelsen er positive. Socialtilsynet har ikke fundet anledning til at komme med 
opmærksomhedspunkter eller udviklingspunkter. Tilbuddet har fastholdt sin godkendelse (regodkendt).
Ved tilsynet med Jonas Mikkelsen har socialtilsynet valgt at fokusere på temaerne:

Målgruppe, metoder og resultater (kriterium 3, indikator 3b-3c)

Sundhed og trivsel (kriterium 4-7, indikator 4a, 5a og 5c, 6a-6b og 7a)

Organisation og ledelse (kriterium 8 og 9, indikator 8a-8b og 9a-9c)

Fysiske rammer (kriterium 14, indikator 14a).
I forhold til temaerne ”Sundhed og trivsel” og ”Organisation og ledelse” vurderer socialtilsynet, at tilbuddet 
generelt forebygger magtanvendelser og har en kompetent og velfungerende ledelse. Tilsynet vurderer 
dog, at ledere og medarbejdere på nogle områder ikke har haft fuldt kendskab til de gældende 
magtanvendelsesregler. Tilsynet beskriver en episode, hvor tilbuddet valgte at lukke for vandtilførslen hos 
en borger, som gentagne gange havde glemt at lukke for vandhanen med større vandskader til følge. Dette 
påpeger tilsynet er for indgribende i forhold til gældende magtanvendelsesregler.
Tilsynsrapporterne for Favrskov Rusmiddelcenter, [adresse] og Jonas Mikkelsen er vedlagt som bilag og 
indeholder de temaer, kriterier og indikatorer, som socialtilsynet har valgt at fokusere på ved det aktuelle 
tilsynsbesøg. Af systemmæssige årsager fremgår enkelte ikke-udvalgte indikatorer fortsat af 
tilsynsrapporterne. Disse er markeret med røde krydser.
De tiltag som de tre tilbud har iværksat efter tilsynene fremgår af bilaget ”Opfølgning på tilsynsbesøg ved 
socialtilsynet”.
VURDERING
Social og Sundhed noterer sig, at socialtilsynet finder, at Favrskov Rusmiddelcenter, [adresse] og Jonas Mikkelsen 
overordnet set er veldrevne og velfungerende tilbud.
I forhold til socialtilsynets bemærkning omkring manglende kontinuitet på [adresse] 
vurderer Social og Sundhed, at der uden afbrydelser har været en kompetent ledelse. Der har de seneste 
to år været en konstitueret leder, hvorefter den tidligere leder er genindtrådt i stillingen som leder af 
Favrskov Rusmiddelcenter 1. januar 2021. Social og Sundhed vurderer derfor ikke, at dette er udtryk for 
manglende kontinuitet.
I forhold til socialtilsynets bemærkninger omkring manglende viden om gældende magtanvendelsesregler 
på såvel [adresse] som Jonas Mikkelsen, oplyser ledelsen, at coronasituationen og systemtekniske udfordringer 
har betydet, at et digitalt læringsmodul om magtanvendelser har været forsinket. Læringsmodulet kører nu, 
og medarbejderne er derved i gang med at tilegne sig viden om ændringerne i magtanvendelsesreglerne. 
Ledelsen vil følge op på læringsmodulet på de halvårlige introduktionsmøder for nye medarbejdere og 
personalemøderne i tilbuddet.
På Elbæk oplyser ledelsen, at praksis med at lukke for vandet hos den pågældende borger er ophørt. Der 
er i stedet iværksat et initiativ, der imødekommer borgerens selvbestemmelsesret ved at etablere en 
vandhane med en bevægelsesaktiveret sensor, som borgeren selv kan betjene. Herved kan borgeren ikke 
længere utilsigtet påføre sin bolig vandskader med større renoveringer og omkostninger til følge.
Tilsynsrapporterne og notatet ”Opfølgning på tilsynsbesøg ved socialtilsynet” har været i høring hos 
Handicaprådet i perioden 13.-26. januar 2021. Handicaprådets høringssvar af 26. januar 2021 er vedlagt 
som bilag. Handicaprådet havde ingen bemærkninger til tilsynsrapporten for Favrskov Rusmiddelcenter.
Handicaprådet problematiserer, at der på [adresse] er flere borgere, der har en adfærd, der skaber 
utryghed blandt de øvrige beboere. Handicaprådet opfordrer derfor til at styrke kvaliteten i 
visitationsprocessen, så fejlplaceringer undgås. Samtidig må der ifølge Handicaprådet revisiteres til mere 
egnede tilbud for borgere med en vedvarende problematisk adfærd.
Social og Sundhed anerkender, at der en udfordring ift. enkelte borgere på [adresse], der skaber 
utryghed blandt øvrige beboere. På [adresse] er der først og fremmest fokus på anvendelsen af 
konfliktnedtrappende redskaber som ”tilpasset pædagogik”, daglig risikovurdering, brug af sceneskift samt 
på betydningen af god introduktion til nye medarbejdere. Redskaberne giver personalet flere 
handlemuligheder, når konflikterne opstår. Herudover får medarbejderne ekstern supervision med henblik 
på løbende justering af tilgangen til den enkelte borger. Det er dog ikke altid muligt at påvirke, hvad der 
foregår i borgerens indre, og som kan være en katalysator for konflikter. 
Handicaprådet finder det utilfredsstillende, at der fortsat er problemer i forhold til udøvelse og indberetning 
af magtanvendelser på Elbæk. Handicaprådet fremhæver, at ledelse og medarbejderes kendskab til regler 
for magtanvendelse har betydning for borgernes og pårørendes tillid til ledelse og medarbejdere.
Social og Sundhed anerkender, at kendskabet til magtanvendelsesregler hverken ved dette eller forrige 
tilsynsbesøg har været tilstrækkelig på Jonas Mikkelsen. Alle medarbejdere på Elbæk skal senest 1. marts 2021 have 
gennemført det digitale læringsmodul om magtanvendelser. Pt. er det svært at afsætte ressourcer til, at 
medarbejderne kan gennemføre modulet, da borgerene ikke er ude af huset til deres daglige aktiviteter, og 
medarbejderne derfor er sammen med borgerne hele dagen. Fremover skal modulet gennemføres én gang 
årligt for at sikre, at viden om magtanvendelsesreglerne er opdateret.
ØKONOMI
Der er ingen økonomiske konsekvenser.
INDDRAGELSE
Tilsynsrapporterne og notatet ”Opfølgning på tilsynsbesøg ved socialtilsynet” har været i høring hos 
Handicaprådet.
INDSTILLING
Direktøren for Social og Sundhed indstiller til Byrådet:
1.
At tilsynsrapporterne fra socialtilsynet for Favrskov Rusmiddelcenter, [adresse] og Jonas Mikkelsen tages til 
efterretning.
2.
At tiltag i notatet ”Opfølgning på tilsynsbesøg ved socialtilsynet” godkendes.
BESLUTNING
Social- og Sundhedsudvalget, 2. marts 2021:
Fraværende: Nana Schmidt.
Indstilles godkendt.
Økonomiudvalget, 16. marts 2021:
Fraværende: Ingen.
Indstilles godkendt.  
Byrådet, 23. marts 2021:
Fraværende: Ingen.
Godkendt.
Bilag
1.
Tilsynsbeskrivelse, socialtilsynet (1927739)
2.
Tilsynsrapport Favrskov Rusmiddelcenter (1993853)
3.
Tilsynsrapport Ellemosevej (1993851)
4.
Tommy Kristoffersen (2381495)
5.
Opfølgning på tilsynsbesøg ved socialtilsynet (1908942)
6.
Høringssvar af 26. januar 2021 (2391066)
